Helpo:Ligure
Benvegnüu inta Wikipedia in lengua ido! Ido a l'è 'na lengua ouxiliaia internaçiunâ nasciüa da ün prugettu de rifurma de l'esperanto. A fü adutâ inte l'otubre 1907, a Parigi, da 'n cumitatu internaçiunâ de sciençiæ e lenguisti riünii inta Delegaçiun pe l'aduçiun de 'na lengua ouxiliaia internaçiunâ. Intu cumitatu ean prezenti i rapresentanti ofiçiæ di atre lengue artifiçiæ (esperanto, Idiom neutral, latino sine flexione, ecc.) e nümeruxi sciençiæ e lenguisti de nommina internaçiunâ. Tra i so prexi maggiuî, cumün a l'esperanto, gh'é e sempliçiscime cunstrüçiuin grammaticæ e a nuteive veluçitæ d'imprendimentu cunsentia da-a regularitæ de l'üzu di affisci e da l'üzu de poule cumün-e a-e varrie lengue eürupee (ingreize, françeize, tudescu, spagnollu, italian e rüsciu). Rispettu a l'idioma prugenitû l'ido u prezenta però di ürteriuî semplificaçiuin, cumme prezempiu l'ütilizzu de l'arfabetu latin sença accentuaçiuin, ün ciü gran nümmeru de affisci pe façilitâ e derivaçiuin, l'ütilizzu de di süffisci agglütinanti (prezempiu: "i" o-u postu de "oj" pe u plürâ), ün accüzativu scistematicu e di aggettivi invariabili. Pe saveine de ciü in sce l'ido puei leze a vuxe curispundente in sciâ Wikipedia in lengua italian-a o vixitâ i següenti culegamenti esterni: chì. Se vuei mudificâ e paggine de Wikipedia o scrive növe vuxe, sei libbei de fâlu! nu preuccüpæve pe i eventuæ erruî. Se fæ ün aru, quarchidün u pruvediâ a curezilu. Se nu sei següi di vostri cuntribüti o vuei sempliçemente che quarchedün u i cuntrolle e u i revixun-e appunei inta paggina u template {{Revizo}}.
lij_Latn lij_Latn